Knut Skavhaugen

Knut Skavhaugen (født 29. april 1911, død 25. mars 1945) var en norsk flyger og offiser før og under andre verdenskrig.

Skavhaugen var flyelev ved Marinens flyskole i Horten fra 1937 til 1938, da han fikk flygervingen. Ved utbruddet av andre verdenskrig var han løytnant i Marinens flyvåpen. Etter en periode ved Little Norway i Canada, kom Skavhaugen til 333 skvadron i Skottland, der han ble sjef for skvadronens B-flight som var oppsatt med Mosquito-fly. 25. mars 1945 deltok han i et angrep på tyske skip i nærheten av Florø. Flyet ble trolig skutt ned av tyske fly ved Alderen, og kapteinløytnant Skavhaugen og hans britiske navigatør Pilot Officer Bobbett omkom. 

For sin innsats under andre verdenskrig, ble Skavhaugen blant annet tildelt St. Olavsmedaljen med eikegren, Krigsmedaljen med to stjernerSjøoffiser og samfunnsbygger (Bratli, 1995) s. 231 og Distinguished Flying Cross.

 Referanser 

 Kilder 
 Våre falne bind 4
 Marinens flyvåpen 1912-1944 (Hafsten, Arheim, 2003)

Kategori:Norske flyvere
Kategori:St. Olavsmedaljen med ekegren
Kategori:Krigsmedaljen
Kategori:Distinguished Flying Cross
Kategori:Flyvere omkommet i nedskytninger av fly
Kategori:Fødsler i 1911
Kategori:Dødsfall i 1945